

Ikt.sz.: H/1735-5/2021. Előterjesztés száma: **100/2021.**

**ELŐTERJESZTÉS**

a Képviselő-testület ***2021. szeptember 30-i*** rendes ülésére

|  |  |
| --- | --- |
| **Előterjesztés tárgya:** | **Önkormányzati nyilatkozat a Szada külterület 068/60 és 068/61 helyrajzi számú ingatlanok – a termőföld védelméről szóló 2007. évi CXXIX. törvény alapján történő - belterületbe vonásához** |
| **Előterjesztő:** | Pintér Lajos polgármester |  |
| **Előkészítette:** | Szabóné Molnár Krisztinaműszaki osztályvezető |  |
| **Szakmai szempontból ellenőrizte:** | Dr. Jenei László Andrástörvényességi szakreferens |  |
| **Pénzügyi szempontból ellenőrizte:** | Vargáné Kurfis Erika pénzügyi osztályvezető |  |
| **Jogi, törvényességi szempontból ellenőrizte:** | Dr. Jenei László Andrástörvényességi szakreferens |  |
| **Törvényességért felelős:** | Dr. Finta Béla jegyző |  |
| **Tárgyalja:** | Pénzügyi Bizottság, Településfejlesztési és Környezetvédelmi Bizottság |
| **Egyeztetve, tájékoztatva:** |  |
| **Javasolt meghívott:** | Kérelmező |
| **Az elfogadásához szükséges szavazattöbbség:** | minősített szavazattöbbség  |
| **Az előterjesztés zárt kezelését kérjük** | igen nem |

**VEZETŐI ÖSSZEFOGLALÓ**

Kérelmezők, mint a Szada 068/60-61 hrsz.-ú ingatlan tulajdonosai kérelemmel fordult Szada Nagyközség Önkormányzatához a jelenleg külterületi ingatlanok belterületbe csatolásával kapcsolatban. (A H/1735/2021. ikt.sz. kérelem és az ingatlan tulajdoni lapja ügyintézőnknél az iratbetekintési joggal rendelkezők számára megtekinthető.)

Fenti ingatlanok a jelenleg hatályos HÉSZ (*Szada Helyi Építési Szabályzatáról szóló 9/2009. (VI. 10.) önkormányzati rendelet*) szerint az Lke-2 ***kertvárosi lakóövezetek*** övezetbe tartozik.



Tájékoztatom a Tisztelt Képviselő-testületet, hogy *a termőföld védelméről szóló 2007. évi CXXIX. törvény* (a továbbiakban: Törvény) 15. § (2) bekezdés szerint: „*Termőföld belterületbe vonása iránti kérelmet kizárólag az önkormányzat terjeszthet elő. A kérelemhez csatolni kell az érintett földrészletek helyrajzi számait, a területnagyságot, és a területfelhasználási célt tartalmazó képviselő-testületi döntést, valamint a településszerkezeti terv kivonatát. A kérelemben az önkormányzatnak nyilatkoznia kell arról, miszerint a kérelemben megjelölt földrészletek a kérelemben megjelölt célra 4 éven belül ténylegesen felhasználásra kerülnek*.”.

A Törvény 15. § (3) bekezdése kimondja: „*Belterületi, illetőleg beépítésre szánt területi felhasználásra kerülő területek folyamatosan, a településfejlesztés megvalósításától függően vonhatók a belterületbe*.”

Mivel a belterületbe vonás iránti kérelmet az ingatlannal rendelkezni jogosult írásban kezdeményezte, így a kérelem és tartozéka, valamint az önkormányzati döntés dokumentuma alapján, **az Önkormányzat döntését követően és annak függvényében indítható meg az eljárás.**

A fentiek alapján a következő határozati javaslatot terjesztem a Tisztelt Képviselő-testület elé.

**…/2021.(IX.30.) KT-határozat**

Szada Nagyközség Önkormányzatának hosszú távú elképzelése, hogy Szadát falusias arculatú településként megtartsa, a népességnövekedés ütemét visszafogja, amely kihat az elviselhetetlen közúti forgalomterhelésre, az intézményekre és az úthálózatra, ezért Szada Nagyközség Önkormányzat Képviselő-testülete a Szada, külterület 068/60-61 hrsz.-ú ingatlanokkal kapcsolatos belterületbe vonási kérelmet elutasítja.

Határidő: azonnal

Felelős: polgármester